CELEX: 32017D0178
Language: hr
Date: 2017-01-31 00:00:00
Title: Provedbena odluka Komisije (EU) 2017/178 оd 31. siječnja 2017. o izmjeni Provedbene odluke (EU) 2015/1111 o usklađenosti zajedničkog prijedloga koji su dotične države članice podnijele za produženje željezničkog teretnog koridora Sjeverno more – Baltik u skladu s člankom 5. Uredbe (EU) br. 913/2010 Europskog parlamenta i Vijeća o europskoj željezničkoj mreži za konkurentni prijevoz robe (priopćeno pod brojem dokumenta C(2017) 142)

2.2.2017   
            
            
               HR
            
            
               Službeni list Europske unije
            
            
               L 28/71
            
         PROVEDBENA ODLUKA KOMISIJE (EU) 2017/178
   оd 31. siječnja 2017.
   o izmjeni Provedbene odluke (EU) 2015/1111 o usklađenosti zajedničkog prijedloga koji su dotične države članice podnijele za produženje željezničkog teretnog koridora Sjeverno more – Baltik u skladu s člankom 5. Uredbe (EU) br. 913/2010 Europskog parlamenta i Vijeća o europskoj željezničkoj mreži za konkurentni prijevoz robe
   
      
         (priopćeno pod brojem dokumenta C(2017) 142)
      
   
   (Vjerodostojni su samo tekstovi na češkom, francuskom, litavskom, nizozemskom, njemačkom i poljskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 913/2010 Europskog parlamenta i Vijeća od 22. rujna 2010. o europskoj željezničkoj mreži za konkurentni prijevoz robe (1), a posebno njezin članak 5. stavak 6.,
   budući da:
   
               (1)
            
            
               U skladu s člankom 5. stavkom 5. Uredbe (EU) br. 913/2010, nadležna ministarstva za željeznički prijevoz u Belgiji, Češkoj, Litvi, Nizozemskoj, Njemačkoj i Poljskoj poslala su Komisiji 27. travnja 2014. pismo namjere. Pismo je sadržavalo prijedlog za produženje željezničkog teretnog koridora „Sjeverno more – Baltik” do Češke, južne Poljske i poljsko-ukrajinske granice.
            
         
               (2)
            
            
               U skladu s člankom 5. stavkom 6. Uredbe (EU) br. 913/2010 Komisija je pregledala taj prijedlog i donijela Provedbenu odluku (EU) 2015/1111 (2) o usklađenosti s člankom 5. te Uredbe.
            
         
               (3)
            
            
               U pismu namjere od 27. travnja 2014. navedeno je da bi produženje od Katowica do Medyke moglo biti u uporabi tek 2020. Međutim, to je produženje obuhvaćeno i Provedbenom odlukom (EU) 2015/1111 te u skladu s člankom 5. stavkom 7. Uredbe (EU) br. 913/2010 dotične države članice uspostavljaju teretni koridor najkasnije dvije godine nakon odluke Komisije. Na temelju toga produženje do Medyke trebalo bi biti u uporabi najkasnije do 7. srpnja 2017., što nije u skladu s namjerom navedenom u pismu koje su poslale države članice. Provedbenu odluku (EU) 2015/1111 trebalo bi stoga izmijeniti brisanjem upućivanja na produživanje željezničkog teretnog koridora „Sjeverno more – Baltik” do Medyke.
            
         
               (4)
            
            
               Mjere predviđene ovom Odlukom u skladu su s mišljenjem Odbora osnovanog na temelju članka 21. Uredbe (EU) br. 913/2010.
            
         DONIJELA JE OVU ODLUKU:
   Članak 1.
   Članak 1. Provedbene odluke (EU) 2015/1111 zamjenjuje se sljedećim:
   
      „Članak 1.
      Pismo namjere od 27. travnja 2014. o produženju željezničkog teretnog koridora Sjeverno more – Baltik do Češke i južne Poljske, koje su Komisiji poslala nadležna ministarstva za željeznički prijevoz u Belgiji, Češkoj, Litvi, Nizozemskoj, Njemačkoj i Poljskoj, i u kojem se kao glavna trasa željezničkog teretnog koridora Sjeverno more – Baltik predlaže trasa „Wilhelmshaven/Bremerhaven/Hamburg/Amsterdam/Rotterdam/Antwerpen – Aachen – Hannover/Berlin – Varšava – Terespol (granica Poljske i Bjelarusa) / Kaunas – Riga – Tallinn/Falkenberg – Prag/Wrocław – Katowice” u skladu je s člankom 5. Uredbe (EU) br. 913/2010.”
   
   Članak 2.
   Ova je Odluka upućena Kraljevini Belgiji, Češkoj Republici, Republici Litvi, Kraljevini Nizozemskoj, Saveznoj Republici Njemačkoj i Republici Poljskoj.
   
      Sastavljeno u Bruxellesu 31. siječnja 2017.
      
         
            Za Komisiju
         
         Violeta BULC
         
            Članica Komisije
         
      
   
   
      (1)  SL L 276, 20.10.2010., str. 22.
   
   
      (2)  Provedbena odluka Komisije (EU) 2015/1111 оd 7. srpnja 2015. o usklađenosti zajedničkog prijedloga koji su dotične države članice podnijele za produženje željezničkog teretnog koridora Sjeverno more – Baltik u skladu s člankom 5. Uredbe (EU) br. 913/2010 Europskog parlamenta i Vijeća o europskoj željezničkoj mreži za konkurentni prijevoz robe (SL L 181, 9.7.2015., str. 82.).